Ir-Regolament tal-Kummissjoni (KEE) Nru 2099/2000
tat-3 ta’ Ottubru 2000
li jemenda r-Regolament (KE) Nru 2771/1999 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 1255/1999 fir-rigward ta’ l-intervent fis-suq tal-butir u l-krema
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 fuq l-organizzazzjoni komuni fis-suq tal-ħalib u tal-prodotti tal-ħalib [1], kif l-aħħar emendat bir-Regolament (KE) Nru 1670/2000 [2], u b’mod partikolari Artikolu 10 tar-Regolament,
Billi:
(1) Artikolu 21 tar-Regolament tal-Kummissjoni (KEE) Nru 2771/1999 [3], kif emendat bir-Regolament (KE) Nru 1560/2000 [4], jistabbilixxi li butir ta’ l-intervent impoġġi għall-bejgħ irid ikun daħal fil-ħażna qabel l-1 ta’ Lulju 1996.
(2) Minħabba s-sitwazzjoni fis-suq tal-butir u l-kwantitajiet ta’ butir fil-ħażna għall-intervent, butir fil-ħażna minn qabel l-1 ta’ Settembru 1999 għandu jitpoġġa għall-bejgħ.
(3) Il-miżuri provduti f’dan ir-Regolament huma skond l-opinjoni tal-Kumitat tal-Ġestjoni għall-Ħalib u l-Prodotti tal-Ħalib,
ADOTTAT DAN IR-REGOALMENT:
Artikolu 1
F’Artikolu 21 tar-Regolament (KE) Nru 2771/1999, id-data ta’ l-"1 Lulju 1996" hi mibdula bl-"1 ta’ Settembru 1999".
Artikolu 2
Dan ir-Regolament għandu jidħol fis-seħħ fit-tielet ġurnata mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fit-3 ta’ Ottubru 2000.